Ciferecigo

Ciferecigo estas, en pli strikta senco, la konverto de signaloj el analoga al cifereca formo, ofte por la celo de perkomputila prilaborado, ekz-e la enkomputiligo de presitaj libroj, fotografioj, filmoj, sonregistraĵoj ktp. en formo de komputilaj dosieroj.

En pli ĝenerala uzo, ciferecigo temas pri la pliiĝanta apliko de komputiloj kaj informa teknologio kaj pri la efikoj – ĉu bonaj, ĉu malbonaj – kiujn tio havas sur la socion.
Pluraj registaroj havas nuntempe iun ministron taskigitan pri ciferecigo. Interalie en la Komisiono von der Leyen, Margrethe Vestager estis Plenuma vicprezidanto por "Eŭropo preta por la cifereca epoko".

Ciferecigo en tiu vasta senco rilatas interalie al:
 Komputila sperteco
 Datumsekureco
 Ciferecaj rajtoj
 Socia retejo
 Interreto de aĵoj
 Retkomerco
 Cifereca valuto
 Artefarita intelekto
 Ciberkrimo
 Profund-falsaĵo

Kategorio:Cifereca teknologio
Kategorio:Teknologio en socio